ಊರ್ವಶಿ ಬುಟಾಲಿಯಾ

ಊರ್ವಶಿ ಬುಟಾಲಿಯಾ (ಜನನ ೧೯೫೨) ಒಬ್ಬ ಭಾರತತೀಯ ಸ್ತ್ರೀವಾದಿ ಲೇಖಕಿ, ಪ್ರಕಾಶಕಿ ಮತ್ತು ಕಾರ್ಯಕರ್ತೆ. ಅವರು ಭಾರತದ ಮಹಿಳಾ ಚಳುವಳಿಯಲ್ಲಿನ ಕೆಲಸಕ್ಕಾಗಿ ಹೆಸರುವಾಸಿಯಾಗಿಯಾಗಿದ್ದಾರೆ. ಹಾಗೆಯೇ ದಿ ಅದರ್‌ ಸೈಡ್‌ ಆಫ್‌ ಇಂಡಿಯಾ ಮತ್ತು ಸ್ಪೀಕಿಂಗ್‌ ಪೀಸ್‌ : ವುಮೆನ್ಸ್‌ ವಾಯ್ಸಸ್ ಫ್ರಂ ಕಾಶ್ಮೀರ ಮುಂತಾದ ಪುಸ್ತಕಗಳನ್ನು ಬರೆದಿದ್ದಾರೆ.

ರಿತು ಮೆನನ್ ಜೊತೆಗೆ, ಅವರು ೧೯೮೪ ರಲ್ಲಿ ಭಾರತದ ಮೊದಲ ಸ್ತ್ರೀವಾದಿ ಪ್ರಕಾಶನ ಸಂಸ್ಥೆಯಾದ ಕಾಳಿ ಫಾರ್ ವುಮೆನ್ ಅನ್ನು ಸಹ - ಸ್ಥಾಪಿಸಿದರು. ೨೦೦೩ ರಲ್ಲಿ, ಅವರು ಮಹಿಳೆಯರಿಗಾಗಿ ಕಾಳಿಯ ಮುದ್ರೆಯಿರುವ ಜುಬಾನ್ ಬುಕ್ಸ್ ಅನ್ನು ಸ್ಥಾಪಿಸಿದರು.

೨೦೧೧ ರಲ್ಲಿ, ಬುಟಾಲಿಯಾ ಮತ್ತು ಮೆನನ್ ಅವರಿಗೆ ಸಾಹಿತ್ಯ ಮತ್ತು ಶಿಕ್ಷಣದಲ್ಲಿನ ಅವರ ಕೆಲಸಕ್ಕಾಗಿ ಭಾರತದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀಯನ್ನು ಜಂಟಿಯಾಗಿ ನೀಡಲಾಯಿತು.

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ಬುಟಾಲಿಯಾ ಹರಿಯಾಣದ ಅಂಬಾಲಾದಲ್ಲಿ ಪಂಜಾಬಿ ಪರಂಪರೆಯ ಪ್ರಗತಿಪರ ಮತ್ತು ನಾಸ್ತಿಕ ಕುಟುಂಬದಲ್ಲಿ ಜನಿಸಿದರು. ಸುಭದ್ರಾ ಮತ್ತು ಜೋಗಿಂದರ್ ಸಿಂಗ್ ಬುಟಾಲಿಯಾ ಅವರ ನಾಲ್ಕು ಮಕ್ಕಳಲ್ಲಿ ಊರ್ವಶಿ  ಮೂರನೆಯವರು. ಇವರ ತಾಯಿ ಮಹಿಳೆಯರಿಗಾಗಿ ಸಲಹಾ ಕೇಂದ್ರವನ್ನು ನಡೆಸುತ್ತಿದ್ದರು. ಬುಟಾಲಿಯಾ ಅವರಿಗೆ ಬೇಲಾ ಹೆಸರಿನ ಒಬ್ಬ ಅಕ್ಕ, ಮತ್ತು ಪಂಕಜ್ ಮತ್ತು ರಾಹುಲ್ ಎಂಬ ಇಬ್ಬರು ಸಹೋದರರಿದ್ದಾರೆ. ಪಂಕಜ್ ಬುಟಾಲಿಯಾ ಎಡಪಂಥೀಯ ಸಾಕ್ಷ್ಯಚಿತ್ರ ನಿರ್ಮಾಪಕರಾಗಿದ್ದು, ವೃಂದಾವನದಲ್ಲಿ ವಾಸಿಸುವ ವಿಧವೆಯರ ಶೋಚನೀಯ ಸ್ಥಿತಿಗಳ ಸಾಕ್ಷ್ಯಚಿತ್ರಕ್ಕೆ ಹೆಸರುವಾಸಿಯಾಗಿದ್ದಾರೆ.

ಬುಟಾಲಿಯಾ ಅವರು ೧೯೭೧ ರಲ್ಲಿ ದೆಹಲಿ ವಿಶ್ವವಿದ್ಯಾಲಯದ ಮಿರಾಂಡಾ ಹೌಸ್‌ನಿಂದ ಸಾಹಿತ್ಯದಲ್ಲಿ ಬಿಎ ಪಡೆದರು. ೧೯೭೩ ರಲ್ಲಿ ದೆಹಲಿ ವಿಶ್ವವಿದ್ಯಾಲಯದಿಂದ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿ ಮತ್ತು ೧೯೭೭ ರಲ್ಲಿ ಲಂಡನ್ ವಿಶ್ವವಿದ್ಯಾಲಯದಿಂದ ದಕ್ಷಿಣ ಏಷ್ಯಾದ ಅಧ್ಯಯನದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಅವರು ಇಂಗ್ಲಿಷ್, ಇಟಾಲಿಯನ್ ಮತ್ತು ಫ್ರೆಂಚ್ ಜೊತೆಗೆ ಹಿಂದಿ, ಪಂಜಾಬಿ ಮತ್ತು ಬಂಗಾಳಿ ಮಾತನಾಡುತ್ತಾರೆ.

 ವೃತ್ತಿ 
ಬುಟಾಲಿಯಾ ದೆಹಲಿಯ ಆಕ್ಸ್‌ಫರ್ಡ್ ಯೂನಿವರ್ಸಿಟಿ ಪ್ರೆಸ್‌ನಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು. ೧೯೮೨ ರಲ್ಲಿ ಲಂಡನ್ ಮೂಲದ ಜೆಡ್ ಬುಕ್ಸ್‌ಗೆ ಸಂಪಾದಕರಾಗಿ ಸಂಕ್ಷಿಪ್ತವಾಗಿ ಸ್ಥಳಾಂತರಗೊಳ್ಳುವ ಮೊದಲು, ಅವರು ತಮ್ಮ ಆಕ್ಸ್‌ಫರ್ಡ್ ಪ್ರಧಾನ ಕಛೇರಿಯಲ್ಲಿ  ಒಂದು ವರ್ಷ ಕೆಲಸ ಮಾಡಿದರು. ನಂತರ ಅವರು ಭಾರತಕ್ಕೆ ಹಿಂದಿರುಗಿದರು ಮತ್ತು ರಿತು ಮೆನನ್ ಜೊತೆಗೆ  ಕಾಳಿ ಫಾರ್ ವುಮೆನ್ ಎಂಬ ಸ್ತ್ರೀವಾದಿ ಪ್ರಕಾಶನ ಸಂಸ್ಥೆಯನ್ನು ಸ್ಥಾಪಿಸಿದರು.

ಬುಟಾಲಿಯಾ ಅವರ ಆಸಕ್ತಿಯ ಮುಖ್ಯ ಕ್ಷೇತ್ರಗಳು ಸ್ತ್ರೀವಾದಿ ಮತ್ತು ಎಡಪಂಥೀಯ ದೃಷ್ಟಿಕೋನದಿಂದ ವಿಭಜನೆ ಮತ್ತು ಮೌಖಿಕ ಇತಿಹಾಸಗಳಾಗಿವೆ. ಅವರು ಲಿಂಗ, ಕೋಮುವಾದ, ಮೂಲಭೂತವಾದ ಮತ್ತು ಮಾಧ್ಯಮಗಳ ಬಗ್ಗೆ ಬರೆದಿದ್ದಾರೆ. ಆಕೆಯ ಬರಹಗಳು ದಿ ಗಾರ್ಡಿಯನ್, ದಿ ನ್ಯೂ ಇಂಟರ್‌ನ್ಯಾಶನಲಿಸ್ಟ್, ದಿ ಸ್ಟೇಟ್ಸ್‌ಮನ್, ದಿ ಟೈಮ್ಸ್ ಆಫ್ ಇಂಡಿಯಾ, ಔಟ್‌ಲುಕ್ ಮತ್ತು ಇಂಡಿಯಾ ಟುಡೇ ಸೇರಿದಂತೆ ಹಲವಾರು ಪತ್ರಿಕೆಗಳು ಮತ್ತು ನಿಯತಕಾಲಿಕೆಗಳಲ್ಲಿ ಕಾಣಿಸಿಕೊಂಡಿವೆ. ಅವರು ಎಡಪಂಥೀಯ ತೆಹೆಲ್ಕಾ ಮತ್ತು ಇಂಡಿಯನ್ ಪ್ರಿಂಟರ್ ಮತ್ತು ಪಬ್ಲಿಷರ್, ಮುದ್ರಣ ಮತ್ತು ಪ್ರಕಾಶನ ಉದ್ಯಮದೊಂದಿಗೆ ವ್ಯವಹರಿಸುವ ವ್ಯಾಪಾರದಿಂದ ವ್ಯಾಪಾರಕ್ಕೆ (ಬಿ೨ಬಿ) ಪ್ರಕಟಣೆಗೆ ನಿಯಮಿತ ಅಂಕಣಕಾರರಾಗಿದ್ದಾರೆ.

ಬುಟಾಲಿಯಾ ಅವರು ಆಕ್ಸ್‌ಫ್ಯಾಮ್ ಇಂಡಿಯಾದ ಸಲಹೆಗಾರರಾಗಿದ್ದಾರೆ ಮತ್ತು ದೆಹಲಿ ವಿಶ್ವವಿದ್ಯಾನಿಲಯದಲ್ಲಿ ಕಾಲೇಜ್ ಆಫ್ ವೊಕೇಶನಲ್ ಸ್ಟಡೀಸ್‌ನಲ್ಲಿ ಓದುಗರ ಸ್ಥಾನವನ್ನು ಹೊಂದಿದ್ದಾರೆ.

ಕಾಳಿ ಫಾರ್ ವುಮೆನ್ 
ಕಾಳಿ ಫಾರ್ ವುಮೆನ್, ರಿತು ಮೆನನ್ ಜೊತೆಯಲ್ಲಿ ಬುಟಾಲಿಯಾ ಸಹ-ಸ್ಥಾಪಿಸಿದ ಭಾರತದ ಮೊದಲ ಸ್ತ್ರೀವಾದಿ ಪ್ರಕಾಶನ ಸಂಸ್ಥೆ. ೧೯೮೪ ರಲ್ಲಿ ಮೂರನೇ ಜಗತ್ತಿನಲ್ಲಿ ಮಹಿಳೆಯರ ಜ್ಞಾನವನ್ನು ಹೆಚ್ಚಿಸಲು ಇದನ್ನು ಟ್ರಸ್ಟ್ ಆಗಿ ಸ್ಥಾಪಿಸಲಾಯಿತು.  ಜ್ಞಾನಕ್ಕೆ ಧ್ವನಿ ನೀಡುವುದು ಮತ್ತು ಮಹಿಳಾ ಬರಹಗಾರರು, ಸೃಜನಶೀಲರು ಮತ್ತು ಶಿಕ್ಷಣತಜ್ಞರಿಗೆ ವೇದಿಕೆಯನ್ನು ಒದಗಿಸುವುದು ಇದರ ಮೂಲ ಉದ್ದೇಶವಾಗಿತ್ತು.Puri, Jyoti, Woman, Body, Desire in Postcolonial India: Narratives of Gender and Sexuality (London: Routledge, 1999).

೨೦೦೩ ರಲ್ಲಿ, ಸಹ-ಸಂಸ್ಥಾಪಕರಾದ ಬುಟಾಲಿಯಾ ಮತ್ತು ಮೆನನ್ ಬೇರೆಯಾದರು. ಕಾಳಿ ಫಾರ್ ವುಮೆನ್ ಬ್ಯಾನರ್ ಅಡಿಯಲ್ಲಿ ಇಬ್ಬರೂ ತಮ್ಮದೇ ಆದ ಮುದ್ರೆಗಳನ್ನು ಸ್ಥಾಪಿಸಿದರು. ಮೆನನ್ ವುಮೆನ್ ಅನ್ಲಿಮಿಟೆಡ್ ಅನ್ನು ಸ್ಥಾಪಿಸಿದರು  ಮತ್ತು ಬುಟಾಲಿಯಾ ಜುಬಾನ್ ಬುಕ್ಸ್ ಅನ್ನು ಸ್ಥಾಪಿಸಿದರು.
ಜುಬಾನ್ ಬುಕ್ಸ್
ಇದನ್ನು ಮೂಲತಃ ೨೦೦೩ ರಲ್ಲಿ ಲಾಭರಹಿತ ಉದ್ದೇಶದಿಂದ ಸ್ಥಾಪಿಸಲಾಯಿತು, ಜುಬಾನ್ ಈಗ ಜುಬಾನ್ ಪಬ್ಲಿಷರ್ಸ್ ಪ್ರೈವೇಟ್ ಲಿಮಿಟೆಡ್ ಎಂಬ ಖಾಸಗಿ ಕಂಪನಿ. ಈ ಸ್ವತಂತ್ರ ಪ್ರಕಾಶನ, "ಆನ್, ಫಾರ್, ಬೈ ಆಂಡ್ ಅಬೌಟ್ ವುಮೆನ್ ಇನ್ ಸೌತ್ ಏಷ್ಯಾ" ಎಂಬ ಧ್ಯೇಯದೊಂದಿಗೆ, ಖ್ಯಾತ ಲೇಖಕರಾದ ಜೈಶ್ರೀ ಮಿಶ್ರಾ, ನಿವೇದಿತಾ ಮೆನನ್, ಮಂಜುಳಾ ಪದ್ಮನಾಭನ್, ಸುನೀತಿ ನಾಮಜೋಶಿ ಮತ್ತು ಅನ್ನಿ ಜೈದಿ ಸೇರಿದಂತೆ ಅನೇಕರ ಕಾಲ್ಪನಿಕ ಮತ್ತು ಶೈಕ್ಷಣಿಕ ಪುಸ್ತಕಗಳನ್ನು ಪ್ರಕಟಿಸುತ್ತದೆ. .

 ದಿ ಅದರ್ ಸೈಡ್ ಆಫ್ ಸೈಲೆನ್ಸ್ 
ಸ್ತ್ರೀವಾದಿ ಸಮಸ್ಯೆಗಳೊಂದಿಗೆ ವ್ಯವಹರಿಸುವ ಹಲವಾರು ವೃತ್ತಪತ್ರಿಕೆ ಲೇಖನಗಳು ಮತ್ತು ಆಪ್-ಎಡ್ ತುಣುಕುಗಳನ್ನು ಹೊರತುಪಡಿಸಿ, ಬುಟಾಲಿಯಾ ಹಲವಾರು ಪುಸ್ತಕಗಳನ್ನು ಬರೆದಿದ್ದಾರೆ ಅಥವಾ ಸಹ-ಲೇಖಕರಾಗಿದ್ದಾರೆ. ದಿ ಅದರ್ ಸೈಡ್ ಆಫ್ ಸೈಲೆನ್ಸ್ (೧೯೯೮), ವಿಭಜನೆಯಿಂದ ಬದುಕುಳಿದವರೊಂದಿಗೆ ನಡೆಸಿದ ಎಪ್ಪತ್ತಕ್ಕೂ ಹೆಚ್ಚು ಸಂದರ್ಶನಗಳ ಉತ್ಪನ್ನವಾಗಿದೆ, ಇದನ್ನು ಕೆಲವು ಭಾರತೀಯ ವಿಶ್ವವಿದ್ಯಾಲಯಗಳಲ್ಲಿ ಶೈಕ್ಷಣಿಕ ಪಠ್ಯವಾಗಿ ಬಳಸಲಾಗುತ್ತಿದೆ.

ಗೋಥೆ ಇನ್ಸ್ಟಿಟ್ಯೂಟ್ ಇದನ್ನು "ಇತ್ತೀಚಿನ ದಶಕಗಳಲ್ಲಿ ಪ್ರಕಟವಾದ ದಕ್ಷಿಣ ಏಷ್ಯಾದ ಅಧ್ಯಯನಗಳಲ್ಲಿ ಅತ್ಯಂತ ಪ್ರಭಾವಶಾಲಿ ಪುಸ್ತಕಗಳಲ್ಲಿ ಒಂದಾಗಿದೆ... ಇದು ದುರಂತದ ಸಾಮೂಹಿಕ ಅನುಭವದಲ್ಲಿ ಮಹಿಳೆಯರ ಮೇಲಿನ ದೌರ್ಜನ್ಯದ ಪಾತ್ರವನ್ನು ಒತ್ತಿಹೇಳುತ್ತದೆ" ಎಂದು ಹೇಳಿದೆ. ದಿ ಅದರ್ ಸೈಡ್ ಆಫ್ ಸೈಲೆನ್ಸ್ ೨೦೦೧ ರಲ್ಲಿ ಓರಲ್ ಹಿಸ್ಟರಿ ಬುಕ್ ಅಸೋಸಿಯೇಷನ್ ಪ್ರಶಸ್ತಿ ಮತ್ತು  ೨೦೦೩ ರಲ್ಲಿ ತನ್ನ ಸಂಸ್ಕೃತಿಗಾಗಿ ನಿಕ್ಕಿ ಏಷ್ಯಾ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.

 ಕ್ರಿಯಾಶೀಲತೆ 
ಬುಟಾಲಿಯಾ ವುಮೆನ್ಸ್ ಇನ್ಸ್ಟಿಟ್ಯೂಟ್ ಫಾರ್ ಫ್ರೀಡಂ ಆಫ್ ಪ್ರೆಸ್ (ಡಬ್ಲೂ‌ಐ‌ಎಫ್‌ಪಿ) ನ ಸಹವರ್ತಿಯಾಗಿದ್ದಾರೆ.

 ಪ್ರಶಸ್ತಿಗಳು ಮತ್ತು ಮನ್ನಣೆ 
೨೦೦೦ ರಲ್ಲಿ, ಬುಟಾಲಿಯಾ ವುಮೆನ್ ಇನ್ ಪಬ್ಲಿಷಿಂಗ್‌ನಿಂದ ಪಂಡೋರಾ ಪ್ರಶಸ್ತಿಯನ್ನು ಗೆದ್ದರು.

೨೦೧೧ ರಲ್ಲಿ, ಬುಟಾಲಿಯಾ ಅವರಿಗೆ ಭಾರತ ಸರ್ಕಾರದಿಂದ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಲಾಯಿತು.

೨೦೧೭ ರಲ್ಲಿ, ಗೋಥೆ ಇನ್ಸ್ಟಿಟ್ಯೂಟ್ ಬುಟಾಲಿಯಾಗೆ ಗೋಥೆ ಪದಕವನ್ನು ನೀಡಿತು, ಇದು ಫೆಡರಲ್ ರಿಪಬ್ಲಿಕ್ ಆಫ್ ಜರ್ಮನಿಯ ಅಧಿಕೃತ ಅಲಂಕಾರವಾಗಿದೆ, ಇದು " ಜರ್ಮನ್ ಭಾಷೆಯ ಅಸಾಧಾರಣ ಸಾಮರ್ಥ್ಯವನ್ನು ಮತ್ತು ಅಂತರರಾಷ್ಟ್ರೀಯ ಸಾಂಸ್ಕೃತಿಕ ವಿನಿಮಯದಲ್ಲಿ ಪ್ರದರ್ಶಿಸಿದ ವ್ಯಕ್ತಿಗಳನ್ನು ಗೌರವಿಸುತ್ತದೆ." 

 ಕೆಲಸ 









 ಉಲ್ಲೇಖಗಳು 


ಬಾಹ್ಯ ಸಂಪರ್ಕ
 ಜುಬಾನ್ ಬುಕ್ಸ್ ವೆಬ್‌ಸೈಟ್
 2006 ಲೆಟ್ರೆ ಯುಲಿಸೆಸ್ ಪ್ರಶಸ್ತಿ ತೀರ್ಪುಗಾರರ ಸದಸ್ಯರಾಗಿ ಜೀವನಚರಿತ್ರೆ
 ಅನುಪಮಾ ಅರೋರಾ ಮತ್ತು ಸ್ಯಾಂಡ್ರಿನ್ ಸಾನೋಸ್ ಅವರಿಂದ ಸಂದರ್ಶನ, ಜರ್ನಲ್ ಆಫ್ ಫೆಮಿನಿಸ್ಟ್ ಸ್ಕಾಲರ್‌ಶಿಪ್ 6 (ವಸಂತ 2014)

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ